Felvidék.ma

Fekete Tamás, a „Virtuózok 2018" televíziós tehetségkutató verseny döntősének zongorakoncertje
2023-04-25 18:00 (Europe/Bratislava) | Rimaszombati Városi Művelődési Központ
2023. április 25-én 18.00 órai kezdettel a rimaszombati kultúrház színháztermében kerül megrendezésre Fekete Tamás, a „Virtuózok 2018″ televíziós tehetségkutató verseny döntősének zongorakoncertje. Az est folyamán Johann Sebastian Bach, Ludwig van Beethoven, Liszt Ferenc és Bartók Béla művek hangzanak el. Jegyek a helyszínen kaphatók.

Petőfi Sándor legendás barátságai - kiállítás
2023-04-27 16:00 | Gömör – Kishont Múzeum, Rimaszombat, Szlovákia
A Petőfi Emlékév alkalmával a legnevesebb magyar költő, Petőfi Sándor (1823-1849) nyomába eredhetünk Rimaszombatban.

Az április 27-én 16.00 órai kezdettel megnyitandó jubileumi kétnyelvű tárlat a költő születésének 200. évfordulója alkalmából készült lánckiállítás része, amely öt magyarországi és szlovákiai múzeum (MNM Kubinyi Ferenci Múzeum Szécsény, Palóc Múzeum Balassagyarmat, Füleki Vármúzeum, Nógrádi Múzeum és Galéria Losonc, Gömör – Kishonti Múzeum) közreműködésével valósul meg PETŐFI KÖRÚT 200 – Petőfi nyomában Gömörben és Nógrádban címmel.

A Petőfi körút 200 rimaszombati helyszíne Petőfi Sándor legendás barátságait gyűjti csokorba és prezentálja a nagyközönségnek, fókuszba állítva Gömör vármegyét és annak egyes helyszíneit.

A kiállítás a magyarországi NKA – Nemzeti Kulturális Alap anyagi támogatásával valósul meg. A tárlat 2023. október 29-ig látogatható.

Prikler Mátyás filmje a rimaszombati Orbis moziban
2023-04-27 17:00
Egy politikai thriller, amely a hatalom és a tehetetlenség kérdéseit boncolgatja a mai társadalomban. A történet egy halálos kimenetelű vadászbalesettel indul, és feltárul benne, hogyan működik a politikai hatalom rejtett gépezete, és ki mire képes annak megtartásáért. A történet két főszereplője egy magas rangú politikus (Jan Kačer) és egy ügynök (Hajdu Szabolcs), akinek el kellene simítania az ügyet. A sztori kérdéseket vet fel az aktuális közélet hazugságairól, az igazság keresésről, de a közéleti szereplők valódi identitásáról és a maszkjuk mögötti történetekről is. A Hatalom nem társadalmi szonda és nem is detektívtörténet, noha ezeknek a zsánereknek az eszközeivel dolgozik. Elsősorban egy nyugtalanító metafora arról, mekkora hatalom összpontosulhat egy ember kezében, és hogyan képes vele bánni.
április 20., 21., 22., 23. (csütörtök-vasárnap) 18.30 órai kezdettel
április 27., 28. (csütörtök-péntek) 17.00 órai kezdettel
Főbb szerepekben: Jan Kačer, Hajdu Szabolcs, Jana Oľhová, Miroslav Krobot, Kormos Mihály, Mária Zaujecová, Mokos Attila, Bandor Éva, Lucia Kašová, Ingrid Timkov.

Májfaállítás Ragyolcon
2023-04-28 13:30

Élményolvasás a rimaszombati könyvtárban
2023-04-28 16:00

Balogfalai gyökerekkel c. beszélgető est
2023-04-28 18:00
Rendhagyó író-olvasó találkozóra kerül sor április 28-án, pénteken 18.00 órai kezdettel Balogfalán, a helyi kultúrházban. A helyi önkormányzat szervezésében két, balogfali gyökerekkel büszkélkedő írót, a 70 éves Mihályi Molnár Lászlót és a 60 éves Krausz Tivadart köszöntik.
Az est házigazdája Juhász Dósa János lesz, közreműködik Illés Lídia és Bohó Markusz, a rimaszombati Magán Konzervatórium diákjai, valamint a helyi alapiskola tanulói.

Városnapok Rimaszombatban
2023-05-05 10:00

Patai Judit kiállítása a rimaszombati Csillagházban
2023-05-05 17:00

Tábortűz Nagybalogon
2023-05-05 19:00
MEGHÍVÓ
Nagybalog község, képviselőtestület
és a helyi önkéntes tűzoltó szervezet
szeretettel meghívják Önöket
2023.5.5-én (pénteken)
19:00 órakor futballpálya mellé a
TÁBORTŰZHÖZ

Dicsőítés Nagybalogon | CRUX, Nagybalogi Református Gyülekezet dicsőítő csapata
2023-05-06 19:00
Nagy szeretettel hívunk Benneteket május 6-án szombaton este a nagybalogi kultúrházba, ahol együtt dicsőít majd a Nagybalogi Református Gyülekezet dicsőítő csapata és a CRUX!

Program:
19:00 – Nagybalogi Református Gyülekezet dicsőítő csapata
19:30 – Gebe László református lelkipásztor igehirdetése
19:45 – CRUX

A belépés ingyenes!
Hívjátok meg barátaitokat, ismerőseiteket is!

Hippi-parti Ajnácskőn
2023-05-06 20:00

Anyák napi istentisztelet Runyán
2023-05-07 10:00

XIII. Ipolyi Arnold Népmesemondó Verseny 2023, regionális elődöntő Bátkában
2023-05-09 08:00
Bátkában az alapiskolában május 9-én rendezik az elődöntőt, ahol 75 mesemondó gyermek fogja megmérettetni magát.
Továbbá értesítjük önöket, hogy a XIII. Ipolyi Arnold Országos Népmesemondó Verseny döntője 2023. június 5-6-án, Rozsnyón-Gombaszögön kerül megrendezésre.

Ügyes kezek - foglalkozás a rimaszombati könyvtárban
2023-05-09 16:00

Játék a színekkel - Szabó Éva kiállítása Rimaszécsen
2023-05-12 16:00

Múzeumok éjszakája 2023 – XIX. évfolyam Rimaszombatban
2023-05-13 16:00
Rimaszombatban a Gömör-Kishonti Múzeum idén ismételten csatlakozott a Múzeumok éjszakája programsorozatához.
2023. május 13-án immáron XIX. alkalommal örvendezteti meg így látogatóit. A múzeum kapui délután 16:00 és késő este 23:00 óra között minden kedves érdeklődőt szívesen fogadnak. A látogatókat gazdag és sokszínű program várja, mely egy ágyúlövéssel veszi kezdetét. A program bevezetőjében aztán a Páko Mária vezette Mákvirágok jóvoltából elhangzanak Petőfi Sándor megzenésített versei. Gabriel Rožai a gömöri nyelvjárásokkal kapcsolatos ismereteivel, s azokból szőtt előadásával emeli majd az est fényét. A programfolyam során a halak és horgászat kedvelői is megtalálják számításaikat, ugyanis Michal Petrinec két előadása keretében a rimaszombati horgászat és horgászok is bemutatásra kerülnek. A kés -és korbácskészítő Ľudovít Majan az est folyamán a korbácskészítés mesterségét ismerteti majd meg a nagyérdeművel. Érdekes hobbijával a történelmi vadászfegyverek készítője, Igor Makovník is bemutatkozik. A program keretében ügyes tiszolci középiskolásokat is megismerhet majd a közönség, akik már most, diákként a kozmetikumok és szappankészítés világában ténykednek. Egy érdekes történetet is megismerhetünk majd az este folyamán, mely a losonci Regeneračné ivicentrumhoz kapcsolódik, amely a vízzel és kézápolással kapcsolatos ismereteket is megoszt a látogatókkal.
A vendégek a legendás Zbojská-i buktákkal is megismerkedhetnek, s ezzel egyidőben egy lovasszekér is rendelkezésükre áll majd, mellyel az esti Rimaszombat utcáit róhatják. A múzeum udvarán a látogatók különféle finomságokkal üdíthetik magukat. A múzeum állandó honismereti tárlata, akárcsak aktuális, ideiglenes kiállításai egészen 23:00 óráig fogadják majd a vendégeket. Minden századik látogató ajándékban részesül. A belépti díj felnőtteknek 4 €, gyermekeknek 2 €. A 6 év alatti gyermekek és fogyatékkal élők számára a belépés ingyenes.
A Múzeumok Éjszakája az Európa Tanács védnöksége alatt, a Múzeumok Nemzetközi Napja alkalmából kerül megrendezésre. A Gömör-Kishonti Múzeum e jeles eseményre mindig gazdag programkínálattal készült, s ez természetesen idén, 2023-ban, az immáron XIX. alkalommal megrendezésre kerülő Múzeumok Éjszakája esetében sem lesz másképpen.
Az előző évekkel ellentétben azonban idén már 16:00 órakor kezdetét veszi a programfolyam. A rendezvényt ágyúdörrenéssel nyitjuk meg, melyet aztán a múzeum udvarán az intézmény átmenetileg kinevezett igazgatója, RNDr. Ján Aláč ünnepi beszéde követ. A megnyitó keretében röviden ismertetjük a látogatókkal a rájuk váró programot és bemutatásra kerülnek az est vendégei is.
A múzeumok éjszakája immáron XIX. évfolyamát a Gömör-Kishonti Múzeum első állandó kiállításának, egész pontosan a tárlat megnyitásának 110. évfordulója emlékére ajánljuk. Az első állandó tárlat 1913. május 18-án nyitotta meg kapuit a nagyközönség előtt. Érdekes, hogy 1977-ben az ICOM (Múzeumok Nemzetközi Tanácsa) épp ezt a május 18-át jelölte ki a Múzeumok Nemzetközi Napjává.
Állandó kiállításunk ugyanazon helyiségekben található ma is, mint 1913-ban, csak éppen kissé modernebb kivitelezés mellett. A valósághoz azonban hozzátartozik, hogy aktuális honismereti tárlatunk már maga is történelminek számít, hiszen 1979-ben nyerte el jelenlegi külalakját. Az állandó kiállítás 1913-as formáját korabeli fényképek segítségével képzelhetik maguk elé a látogatók.
Az est programja igazán sokszínűnek ígérkezik. A múzeum és esemény látogatóinak alkalmuk nyilik a gömöri nyelvjárásokkal kapcsolatos legfrissebb érdekességek és tudományos ismeretek megismerésére. Ezen ismereteket előadásában Mgr. Gabriel Rožai, PhD., a besztercebányai Bél Mátyás Egyetem Bölcsészettudományi Karához tartozó Szlovák nyelv és kommunikáció tanszék vezetője prezentálja majd. A 18:00 órakor kezdődő előadás a múzeum egyik aktuális kiállításával, a „Štefan Tóbik élete és munkássága“ című tárlattal alkot tematikai egységet. Tóbik nyelvészprofesszor a 20. század elején gömör megye nyelvjárásainak kutatásával foglalkozott.
A „Halak, halak, halacskák“ című kiállításhoz kapcsolódik az est programjának soron következő pontja. Michal Petrinec, az MsO SRZ Rimavská Sobota névre hallgató horgásztársaság I. kerületi szervezetének tagja nemcsak a halakról, de a Rimaszombathoz és környékéhez kötődő horgászokról és horgászatról is szól majd előadásában (17:00 és 20:00 órai kezdettel). E fentebb felsorolt előadásokon kívül 17:30 és 20:30 órai kezdettel tárlatvezetésre is sor kerül a múzeum állandó honismereti kiállításában.
A víz nemcsak a halak és az ember életének szerves részét képező közeg, hanem szorosan összefügg az egészséggel és a higiéniával is, mely szférának ma már szerves részét képezik a nagy keresletnek örvendő természetes alapú élelmiszerek és kozmetikai termékek is. Ehhez a témához két érdekes álláspont kapcsolódik majd. Az egyiket a tiszolci evangélikus gimnázium diákjai képviselik, akik már most, tanulóként is fontos tapasztalatokat gyűjtöttek a vállalkozók világában. A Gradient névre hallgató, természetes alapanyagokból készült szappanok és kozmetikumok gyártásával foglalkozó diákcéget igazgatják. Tapasztalataikat és termékeiket átadni és bemutatni érkeznek a rendezvényre. Amennyiben érdeklődés mutatkozik, természetesen vásárolni is lehet majd tőlük.
A víz és a teljeskörű testápolás témakörében prezentálja majd magát a losonci Regeneračné ivicentrum is. A látogatók számos, vízzel kapcsolatos ismeretre tehetnek szert általuk, tudomást szerezhetnek megannyi, egészségre pozitív hatást gyakorló természetes alapú termékükről és a vállalkozó kedvűek egy pár pillanat erejéig, egy üdítő kézmasszázs keretében el is lazulhatnak kicsit. Nem kevésbé érdekes maga a történet, mely a központ létrejöttéhez kapcsolódik. Erről azonban csak a rendezvény során rántjuk le a leplet, amikor majd arra is fényt derítünk, hogyan válhat sikeressé egy ötlet és szándék, még ha kezdetben lehetetlennek is tűnik a megvalósítása.
A programot ügyes kézművesek jelenléte és bemutatói teszik teljessé. Kézügyességét s mesterségét bemutatni érkezik hozzánk a rimaszombati, elsősorban kés –és korbácskészítő Ľubomír Majan. Éppen a korbácsfonás művészetének bemutatása képezi előadása és bemutatója témáját. Természetesen nem hiányozhat majd az ostorcsattogtatás sem, mit az érdeklődő és vállakozókedvű látogatók maguk is kipróbálhatnak a múzeum udvarán.
A bemutatásra kerülő következő kézműves a závadai Igor Makovník, aki történelmi vadászfegyverek gyártásával foglalkozik, s prezentációja keretében nemcsak a gyártásukat mutatja majd be, hanem azt is, hogyan is működnek ezek a fegyverek. A látogatóknak ráadásul alkalmuk nyílik az íjászat kipróbálására, továbbá megtekinthetik e képzett mesterember egyéb termékeit is.
A múzeum udvarán idén is lovaskocsi várja majd a látogatókat, hogy nem mindennapi élményt biztosítva vigye körbe őket az esti Rimaszombat utcáin. A sétakocsikázást saját lovaskocsiján Jozef Krupa, a Poltár melletti Prievrany központú Megi Ranč tulajdonosa biztosítja. A kocsi a múzeum udvarán várja majd az érdeklődőket. Útvonala a múzeumtól kiindulva a környező utcákon keresztül vezet egészen a Főtérig, majd vissza kiindulási pontjára.
Őseink hagyományos receptjei gyakran olyasmik, amik látszólag nem illenek bele a modern időkbe, holott például tradicionális, regionális ételekről vagy termékekről van szó esetükben. Ezen receptek sorába tartozik az is, mely régiónk északi vidékének festői környezetéhez, egész pontosan Zbojská területéhez kötődik. Nem másról van itt szó, mint a „legendás buktákról.” A garantáltan hagyományos receptúrát az eredeti murányi pékekkel való megegyezés után átköltöztették a Murányi-fennsík másik oldalára, a Krčmička u Falťanov nevű helyre. Hogy e buktákat a nagyvilág is megismerhesse, mobilissá tették e finomságot, létrehozva a „buktamobilt.”
A rendezvény egésze alatt, amint az már szokássá vált, az aktuális kiállítások mellett a múzeum állandó kiállításai (Állandó honismereti kiállítás, valamint az Antifasiszta Ellenállás és Szlovák Nemzeti Felkelés Gömör-Kishont régióban) is megtekinthetőek lesznek.
A múzeum udvarán a látogatóknak mindvégig lehetőségük lesz majd a felfrissülésre, a legendás buktákon kivül megannyi más finomságot is megkóstolhatnak, legyen szó palacsintáról, lángosról vagy épp hamburgerről.
A program szponzorai: IK Catering Rimavská Sobota, Bán s.r.o. Rimavská Sobota és a Gulik Rimavská Sobota cégek.
A sajtóközlemény szerzője: PhDr. Elena Lindisová (A Gömör-Kishonti Múzeum kulturális referense és tárlatvezetője)
Elérhetőség: lindisova@gmmuzeum.sk, 047/5632741
Fordította: Mgr. Kerepesi Igor (A Gömör-Kishonti Múzeum munkatársa)

Múzeumok és galériák éjszakája Füleken
2023-05-13 18:00
Május 13-án, az idei Múzeumok és Galériák Éjszakája keretén belül ismét lehetőség nyílik az érdeklődők számára a füleki vár és a Városi Honismereti Múzeum megtekintésére az éjszakai órákban. A program 18:00 órakor veszi kezdetét A fény országai című kiállítás megnyitójával a Városi Honismereti Múzeum galériájában. A tárlat Jurašek Kamil eperjesi festő- és grafikusművész képeit mutatja be. Az alkotó klasszikus képzőművészeti technikákat alkalmaz, amelyeket folyamatosan kiegészíti a saját, egyedi technikájával. Ez a speciális módszer ugyanazt a képet sötétben egy másikra váltja át, ami két különböző képet eredményez. A megfestett képre egy másikat fest, amihez sötétben foszforeszkáló festéket használ, így új távlatokkal egészíti ki az adott kép üzenetét, feltárva ezzel az alkotás addig palástolt lehetőségeit. Kamil Jurašek 1996 óta minden évben egyéni és kollektív kiállításokon vesz részt számos, nem csupán európai országban.
Az alsó vár kazamatájában vetítéssel egybekötött előadásra kerül sor, melynek témája a szerző által alkalmazott képzőművészeti eljárás.
A várban a műsor a „Lássa, kedves öcsém – zo Slováka všecko vystane, ešte aj magyar költő“ című kiállítás megnyitójával folytatódik, amely Petőfi Sándor, a költőóriás és szabadságharcos születésének 200. évfordulója alkalmából megrendezett Petőfi nyomában Gömörben és Nógrádban című kiállításláncolat része, melynek keretében a losonci Nógrádi Múzeum és Galériában, a rimaszombati Gömör-Kishonti Múzeumban, a Magyar Nemzeti Múzeum szécsényi Forgách–Lipthay Kastélymúzeumában, illetve a balassagyarmati Palóc Múzeumában is nyílt vagy nyílik tárlat. A füleki tematikailag a poéta szlovák származását, kapcsolatait a szlovák nemzeti mozgalom alakjaival a 19. században, a szlovák nemzethez és származásához való viszonyát, verseinek szlovák nyelvű fordításait, valamint a szlovák kultúrában és az oktatásban betöltött helyét dolgozza fel. Ezen felül ismerteti Petőfi Sándor füleki látogatásának körülményeit, s felidézi azt a korabeli miliőt, amelyet itt tartózkodása során tapasztalhatott.
A megnyitók után érdekes kultúrműsor várja a gyermekeket és felnőtteket egyaránt. A legkisebbek „A nevetés a legjobb gyógyszer“ című szlovák nyelvű előadást tekinthetik meg a Divadlo Zábavka társulat előadásában. Az est hangulatát a POKER helyi blues-rock zenekar koncertje tetőzi majd, a sötétedés után pedig a Tűzfészek Társulat zsonglőreinek LED show-ja világítja meg a középső várat. A 23:00 óráig tartó rendezvényre a belépés ingyenes. A szervezők minden érdeklődőt szeretettel várnak! Kedvezőtlen időjárás esetén csak a kiállításmegnyitók valósulnak meg!

Esterházy János Emlékünnepség Salgótarjánban
2023-05-18 17:30

Majális Újbástban
2023-05-20 08:00 - 17:00
A Medvesalja Ifjúsági Csoport május 20-án Majálist szervez Újbástban főzőversennyel egybekötve.
A főzőversenyre 3 fős csapatok jelentkezését várjuk a medvesificsoport@gmail.com címen.

Felvidéki magyar evangélikus missziós nap Sajógömörön
2023-05-20 09:15

Turán Ízei és Népi Sportok Napja Gömörpéterfalán
2023-05-20 10:00
Egy különleges eseményre hívják az érdeklődőket 2023. május 20-án Gömörpéterfalán, a Magyar Közösségi Ház udvarába.
Kazak, török és japán vendégeink, valamint hazai barátaink részvételével megismerkedhetnek a nomád és néhány esetben a mai ízek világával, betekintést nyerhetnek a látogatók a magyar népi sportokba, valamint Török Tilla ázsiai és magyar dallamokkal varázsolja be a teret.
Program:
10.00 órától már lehet jönni, a főző csapatok néhánya már kínál
14.00 Megnyitó
– Vándorbölcső átadás
– Almágyi Óvoda Dalia bemutatója
15.00 Karikásostor bemutató
16.00 Szablya/bot/fokos bemutató
17.00 Íjász bemutató
18.00 Magyar népi birkózások bemutató
19.00 Török Tilla előadása
20.00 Turán tombola
Kézműves vásár, Édesanyák pajtája, Jurtakocsma, szkíta tetoválás

Búzaszentelő ünnepség Hanván
2023-05-20 11:00
Korábban írtuk:
A Magyarok Kenyere 15 millió búzaszem program szervezői – a Magyarok Kenyere Alapítvány, a Magyar Gazdakörök és Gazdaszövetkezetek Szövetsége (MAGOSZ), a Nemzeti Agrárgazdasági Kamara (NAK) – és az esemény társszervezői – a Szlovákiai Agrárkamara és a Gazda Polgári Társulás – a Magyarok Kenyere program keretében a KÁRPÁT-MEDENCEI BÚZASZENTELŐ ÜNNEPSÉGET Hanván tartja.
A rendezvény időpontja: 2023. május 20. (szombat), 11:00
A rendezvény helyszíne: Hanva, Diakónia központ (Igó Aladár szoborpark, 980 44 Chanava, Szlovákia)
A rendezvényen való részvétel ingyenes, de regisztrációhoz kötött.
Kérjük, részvételi szándékát az alábbi űrlap kitöltésével jelezze részünkre:
AZ ŰRLAP KITÖLTÉSÉHEZ, KÉRJÜK, KATTINTSON IDE!

Sykora Miroslav koncert Tornalján
2023-05-20 18:00

Határon átnyúló Civil Fórum Rimaszombatban
2023-05-24 14:00
A Határon átnyúló Civil Fórumra 2023. május 24-én kerül sor a rimaszombati Csillagház (Daxner utca 489/36) tanácstermében. A rendezvény 14.00 órakor kezdődik Fundament Polgári Társulás szervezésében.
A Határon átnyúló Civil Fórum célja a közös rendezvények és a határon túli szervezetek kapcsolatépítése, a Nemzeti Együttműködési Alap (NEA) pályázati lehetőségeikben való együttműködése.
Résztvevők:
Magyarországról a Miniszterelnökség Civil Kapcsolatok és Társadalmi Konzultáció Főosztályának munkatársai:
Baranyi Ildikó, osztályvezető
Enyedi Anna Regina, referens
Dr. Kisida Tamás, jogi referens
valamint
Riz Gábor, országgyűlési képviselő és,
Palik Zoltán és munkatársai, Esély és Részvétel Közhasznú Egyesület (ERKE), Miskolc.
Kérjük, hogy részvételi szándékát 2023. május 23-ig jelezze vissza az alábbi e-mailre: ozfundament@rsnet.sk, vagy telefonszámra: 0905 944 648.

Közös májusfadöntés és tábortűz Bátkában
2023-05-27 19:00

Hodossy Gyula: Veletek egyedül című könyvének bemutatója
2023-05-29 17:00 | Csillagház, Rimaszombat, Szlovákia

Felhívás - Fonóka napközis tábor Rimaszombatban
2023-05-30 - 2023-06-15

Vissza a múltba
2023-06-01 15:00 | Gömör – Kishont Múzeum, Rimaszombat, Szlovákia
VISSZA A MÚLTBA (VIRTUÁLIS VALÓSÁG A GÖMÖR-KISHONTI MÚZEUMBAN)

Gyermeknapra lepje meg csemetéjét egy különleges programmal – június 1-én utoljára tekinthetik meg virtuális tárlatvezetés keretében a múzeum első, 1913-as állandó kiállítását.

Az élményvezetésre 2023. június 1-én 15.00 órai kezdettel (magyar nyelven), valamint 16.00 órakor (szlovák nyelven) várják a széles nagyközönséget.

A foglalkozáson való részvétel korlátozott, kérjük részvételi szándékukat előre jelezzék az alábbi elérhetőségek egyikén: 047/5632741 vagy marekova@gmmuzeum.sk

A rendezvény a Művészeti Alap és a Besztercebányai Kerületi Önkormányzat anyagi támogatásával valósul meg.

JúniusFeszt 2023 - családi nap
2023-06-02 13:00 - 20:00 | Rimaszombati amfiteátrum
Június 2. (péntek):
13:00 Kapunyitás
14:00 Közéleti fórum (ingyenes)
16:00 Családi Nap kezdete
17:00 Összetartozás tánca
17:15 Tempo Tornlaja – Tánccsoport
17:30 Bohócszínház
18:45 Alma Együttes
20:00 Táncház a File Bandával
Családi Nap egész ideje alatt kézműves foglalkozás, arcfestés, ugrálóvár.
Mindenkit szeretettel várunk újra a legek JÚNIUSFesztjére. A rendezvény idén 3 napos lesz! Az első egy igazi családi nap pénteken, a második a legek könnyűzenei napja a vasárnapot pedig a Nemzeti Összetartozás Napjának szenteljük!
Idén szombaton először 4 helyett 5 fellépő és dupla helyett tripla nagy előkoncert, ilyet még Gömör-Nógrád nem látott!!!
Helyszín: Rimaszombat- Amfiteátrum! Időpont: 2023. június 2-4. (péntek/szombat/vasárnap-)
Jegyek elővételben szombatra: 17 euró, helyszínen 22 euró (a szombati jegyekkel ingyenes a belépés a családi napra is. A régió leggazdaságosabb fesztiválja leszünk idén), péntekre a napi jegy 7 euró. (12 éves korig mindkét napra ingyenes a belépés) Jegyek napokon belül kaphatóak!

JúniusFeszt 2023 - Közéleti fórum Rimaszombatban
2023-06-02 14:00
Június 2-án, pénteken 14.00 órai kezdettel szervezik meg a JúniusFeszt közéleti fórumát a rimaszombati amfiteátrumban.

A panelbeszélgetés résztvevői: Forró Krisztián, Berényi József, Orosz Örs, Mag Fodor Enikő, Gyimesi György, Agócs Gergely és Vavrek István.

A beszélgetés műsorvezetője és házigazdája Halász Attila és Cziprusz Zoltán.

A beszélgetés mottója: ,, Egységben a Szövetség!”
A beszélgetésbe bátran be lehet kapcsolódni és kérdezni is!
A belépés díjtalan, kezdés pénteken 14:00-tól!
